Molts conflictes i malentesos que sorgeixen entre treballadors, dirigents, inversors o altres grups d’interès responen al que anomenem l’esfera dels valors. És normal que entre les persones es produeixin divergències entre maneres de veure i viure les coses, però si aquestes no s’expliciten fàcilment poden derivar en la ruptura dels llaços de confiança i respecte que nodreixen una relació constructiva, també la laboral.
Una auditoria ètica té per objectiu calibrar l’estat de salut axiològica (o valors) d’un determinat conjunt o punt focal d’aquest, amb l’objectiu d’il·luminar quins són els conflictes subjacents al seu clima de relació.
A partir d’un contacte directe amb la realitat empresarial o laboral (en forma d’entrevistes, recopilació de dades, convivència amb els professionals, etc.), el nostre compromís se centra en ser eficients en la detecció dels problemes o malentesos relatius als valors dels implicats. Només el correcte dibuix del mapa de valors, presents en l’imaginari col·lectiu dels implicats, es pot afrontar —amb profunditat i amplitud— el repte de transformar un clima poc saludable en un espai de construcció personal i empresarial